wickkiey/tamil-wikipedia-markdown huggingface dataset:
# விக்கிப்பீடியா:முதற்பக்கக் கட்டுரைகள்/மார்ச் 17, 2007


**தமிழ் மாதங்கள்** சித்திரை முதல் பங்குனி முடிய பன்னிரெண்டு ஆகும். உண்மையில் இவை, இந்தியாவில் மட்டுமின்றி இந்தியாவுக்கு வெளியிலும் பல ஆசிய நாடுகளிலும் கூட இன்றும் சமயம் மற்றும் மரபு சார்ந்த தேவைகளுக்காகப் புழக்கத்திலுள்ள இந்துக் காலக் கணிப்பு முறையை அடிப்படையாகக் கொண்டதே. இந்துக் காலக் கணிப்பு முறை இன்று புழக்கத்திலுள்ள பகுதிகளிலெல்லாம் ஒரே விதமாகக் கடைப்பிடிக்கப்படுவதில்லை. இந்தியாவிலும்கூட வெவ்வேறு பகுதிகள் இம்முறையை வெவ்வேறு வகையில் தான் கடைப்பிடித்து வருகின்றன. இவ்வாறே தமிழர் வாழும் பகுதிகளிலும் பல்வேறு தனித்துவமான கூறுகளுடன் இம்முறை கடைப்பிடிக்கப்பட்டு வருகின்றது.  
---

**கே. எஸ். பாலச்சந்திரன்** (பிறப்பு - கரவெட்டி, யாழ்ப்பாணம்) ஈழத்தின் நாடக, திரைப்படக் கலைஞர். புலம் பெயர்ந்து தற்போது கனடாவில் வசித்து வருகிறார். ஏறக்குறைய 20 ஆண்டுளாக இலங்கை வானொலியின் தேசிய சேவையிலும், வர்த்தக சேவையிலும் ஒலிபரப்பான ஏராளமான வானொலி நாடகங்களில் நடித்ததோடு, *தணியாத தாகம்* என்ற பலரும் அறிந்த வானொலி தொடர் நாடகத்தில் *சோமு* என்ற பாத்திரத்தில் நடித்தவர். இவரது *அண்ணை றைற்* தனி நடிப்பு நாடகம் புகழ் பெற்றது.
# திருச்சி உச்சிப்பிள்ளையார் கோயில்



**உச்சிப்பிள்ளையார் கோயில்** (*Ucchi Pillayar Temple*) தென்னிந்திய மாநிலமான தமிழகத்தின் திருச்சி நகரத்தில் உள்ள பிள்ளையார் கோயில் ஆகும். 3 பில்லியன் ஆண்டுகள் பழமை வாய்ந்த பாறையின் உச்சியில் இந்த கோயில் அமைந்துள்ளதால் உச்சிப்பிள்ளையார் கோயில் என்று இதற்கு பெயர் வந்தது. (இப்பாறைக்கு மலைக் கோட்டை எனவும் பெயர் உண்டு.)  

இக்கோயில் மலைக்கோட்டையின் உச்சியில் 273 அடி உயரத்தில் உள்ளது. பிள்ளையார் சன்னதியை அடைய தரையில் இருந்து 437 படிகளை ஏற வேண்டும்.  

## சங்கநூல் குறிப்பு
பானை செய்யும் குயவனின் சிறுவன் தந்தையைப் போல விளையாடுகையில் பானை செய்யும் சக்கரத்தில் வைத்த பச்சைமண் உருண்டை போல் இந்த மலை இருந்ததாம். இதன் அரசன் சோழன் நலங்கிள்ளி என்று புலவர் கோவூர் கிழார்.  

## மரபு வழி வரலாறு
இராவணனுடன் நடந்த போரில் வெற்றி பெற்று அயோத்தியா திரும்பிய இராமருக்கு பட்டாபிஷேகம் நடந்தது. அதில் விபீசணனும் கலந்து கொண்டார். போரில் தனக்கு உதவியதற்காக இராமர், விபீசணனுக்கு இரங்கநாதர் சிலை ஒன்றை பரிசளித்தார். விபீசணன் இராமருக்கு உதவிய போதிலும், அவர் அசுரன் என்ற காரணத்தால் அச்சிலையை அவர் கொண்டு செல்வதில் விருப்பமில்லாத தேவர்கள், அதை தடுக்க வேண்டுமென விநாயகரிடம் வேண்டுகோள் விடுத்தனர். அவர்களது வேண்டுகோளை விநாயகரும் ஏற்றார்.  

விபீசணன் இலங்கைக்கு திருச்சி வழியே செல்லும் போது, அங்கு ஓடும் காவிரி ஆற்றில் குளிக்க விரும்பினார். ஆனால், இரங்கநாதர் சிலையை ஒரு முறை தரையில் வைத்து விட்டால் அதை அங்கிருந்து நகர்த்த முடியாது என்ற காரணத்தால் செய்வதறியாமல் திகைத்தார். அப்போது அங்கு இருந்த ஒரு சிறுவனிடம் அச்சிலையைக் கொடுத்து, தான் குளித்து விட்டு வரும் வரையில் அதைத் தாங்கி பிடித்துக் கொள்ளுமாறு வேண்டுகோள் விடுத்து குளிக்கச் சென்று விட்டார்.  

சிறுவன் வேடத்தில் இருந்த விநாயகர், இரங்கநாதர் சிலையை தரையில் வைத்து விட்டார். இதைக் கண்ட விபீசணன் கோபங்கொண்டு அச்சிறுவனைத் துரத்தி மலை உச்சியில் பிடித்து, கோபத்தில் அவனது தலையில் கொட்டினார். அப்பொழுது விநாயகர் தன் சுயரூபத்தை வெளிப்படுத்தினார். பின்பு, அவ்விடத்திலேயே உச்சிப்பிள்ளையார் கோயில் எழுப்பப்பட்டது.  

இக்கதைக்கேற்றபடி, இங்குள்ள விநாயகர் சிலையின் தலையில் ஒரு வீக்கம் இருப்பதைக் காணலாம்.
# வாய்



**வாய்** உயிரினங்கள் உணவு, நீரினை உட்கொள்ளப் பயன்படும் உறுப்பாகும். எல்லாப் பாலூட்டிகளிலும் வாய் முகத்தில் அமைந்துள்ளது. பாலூட்டியல்லாத வேறு சில உயிரினங்களில் உடலின் வேறு பகுதிகளில் வாய் காணப்படுகிறது. சில உயிரினங்களில் குடல் இல்லாததால் வாயினூடாகவே கழிவுகள் வெளியேற்றப்படுகின்றன.  

பெரும்பாலான விலங்குகளின் உடலில் ஒரு பகுதியில் வாயும் மறுபகுதியில் குதமும் முழுமையான சமிபாட்டுத் தொகுதியைக் கொண்டுள்ளன. பொதுவாக வாயின் பயன்பாடு உணவு உட்கொள்ளுதலாகும். பாம்பு நஞ்சினைச் செலுத்தவும் வாயினைப் பயன்படுத்துகிறது. பல விலங்குகள் உணவு உட்பட்ட பொருட்களைப் பிடிக்க வாயினையே பயன்படுத்துகின்றன.
# தமிழ் நாட்டார் கதைகளில் நகைச்சுவை

நாட்டார் அல்லது நாடோடிக் கதைகளில் நகைச்சுவை அம்சம் நிறைந்து காணப்படுகின்றது.  

## எடுத்துக்காட்டுகள்
### வடை எங்கே?
வடை உண்ண விரும்பிய கணவன் மனைவிக்கு அதற்கு தேவையான அனைத்து பொருட்களையும் வாங்கி வந்து, குறைந்தது முப்பது வடைகளை செய்ய வேண்டி வேலை சென்றான். வேலையில் இருந்து திரும்பிய கணவன் தட்டில் ஒரே ஒரு வடை மட்டும் இருப்பது கண்டு, கோபத்துடன் மிகுதி வடைகளுக்கு என்ன நடந்தது என்று கேட்டான். அந்த வடைகளை அவள் உண்டு விட்டதை மனைவி ஒத்துக்கொண்டாள். எப்படி அவள் அதைச் செய்யலாம் என்று கணவன் வினாவினான். அதற்கு அவள் மிகுதியிருந்த ஒரு வடையையும் எடுத்து தன் வாயுக்குள் போட்டு சாப்பிட்டு காட்டினாள்.  

## ஆதாரங்கள்
- Gabriella Eichinger Ferro-Luzzi. The polythetic network of Tamil folk stories. *Asian Folklore Studies* v56.n1 (April 1997): pp109(20).
# எட்வின் ஹபிள்


**எட்வின் பாவெல் ஹபிள்** எனும் முழுப்பெயர் கொண்ட **எட்வின் ஹபிள்** (*Edwin Hubble*, நவம்பர் 20, 1889 – செப்டெம்பர் 28, 1953) ஒரு புகழ் பெற்ற வானியலாளர் ஆவார். இவரது தந்தையார் மிசோரியில் உள்ள மாஷ்ஃபீல்ட் என்னுமிடத்தில் ஒரு காப்புறுதித் துறை அலுவலராக இருந்தார். 1898 ஆம் ஆண்டில் இவரது குடும்பம் இல்லினோய்சில் உள்ள வீட்டனுக்கு இடம் பெயர்ந்தது. எட்வின் ஹபிள் இளமைக் காலத்தில் சிறந்த விளையாட்டு வீரராகத் திகழ்ந்தார். அக்காலத்தில் இவர் கல்வித் திறமையிலும் பார்க்க விளையாட்டுத் திறமைக்காகவே பெயர் பெற்றிருந்தார்.  

இவர் சிக்காகோ பல்கலைக் கழகத்தில், கணிதம், வானியல் என்பவற்றைக் கற்று 1910 இல் இளநிலைப் பட்டம் பெற்றார். ஒக்ஸ்ஃபோட்டில் முதுநிலைப் பட்டம் பெற்றபின்னர் அமெரிக்காவுக்குத் திரும்பினார். ஆரம்பத்தில் இவர் இந்தியானாவின் நியூ அல்பனியில் உள்ள பாடசாலை ஒன்றில் ஆசிரியராகவும், கூடைப்பந்துப் பயிற்சியாளராகவும் பணிபுரிந்தார். அத்துடன் கெண்ட்டகியில் சட்டத் தொழிலும் செய்து வந்தார். முதலாம் உலகப் போரில் இராணுவ சேவையில் சேர்ந்த இவர் விரைவில் மேஜர் தரத்துக்கு உயர்ந்தார். இப்பணியின் பின்னர் வானியல் துறைக்குத் திரும்பிய இவர், சிக்காகோ பல்கலைக் கழகத்தின் யேர்க்ஸ் வானாய்வு நிலையத்தில் சேர்ந்தார். அங்கே 1917 ஆம் ஆண்டில், இவர் முனைவர் பட்டமும் பெற்றுக்கொண்டார். இவர் எழுதிய ஹபிள் விதி அண்டம் விரிந்துகொண்டே இருக்கின்றது என்று கூறுகிறது.  

நாசா மற்றும் ஐரோப்பிய விண்வெளி நிறுவனம் இணைந்து எட்வின் ஹபிள் நினைவாக ஹபிள் விண்வெளித் தொலைநோக்கியை ஏப்ரல் 24, 1990இல் அனுப்பியது.  

## மேலும் பார்க்க
- வானியல்
- விண்மீன் பேரடை
  - ஜெரார்டு தெ வவுகவுலியூர்சு
  - பெரு வெடிப்புக் கோட்பாடு
  - பொதுச் சார்புக் கோட்பாடு
  - ஹபிள் விதி
  - ஆல்பர்ட் ஐன்ஸ்டைன்
- ஹபிள் விண்வெளித் தொலைநோக்கி
# கொங்கு தமிழ்

1. வழிமாற்று கொங்குத் தமிழ்
”காங்கி” என்ற பெயராலும் வழங்கப்பட்டது.கொங்கு என்ற சொல்லுக்குத் கங்க என்பது பொருள். எனவே கங்கர் பேசும் மொழியாதலால் காங்கி எனப்பெயர்பெற்றது என சொல்லப்படுகிறது. இம்மொழிக்கு சுயமரியாதை இயக்கம் தோன்றிய பின் கொங்குத் தமிழ் என்று பெயர் மாற்றப்பட்டது.`மேலும் இவர்கள் வாழ்ந்த இடத்தை கொங்கு நாடு எனவும் அழைத்தனர். தமிழின் சிறப்பு 'ழ' என்பது போல் கொங்குத் தமிழின் சிறப்பு 'ற' மற்றும் 'ங்' என்பனவாகும். என்னுடைய, உன்னுடைய என்பதை என்ற, உன்ற என்றும், என்னடா என்பதை என்றா என்பார்கள். சாப்பிட்டுவிட்டு, குளித்துவிட்டு என்பனவற்றை சாப்டுபோட்டு, "தண்ணிவார்த்துகுட்டு”, 'தண்ணிஊத்திக்கிட்டு' என்று கூறுவார்கள். மரியாதை கொடுத்துப் பேசும் தமிழ் கொங்குத் தமிழ். ஏனுங்கோ, சொல்லுங்கோ, வாங்கோ, போங்கோ என்று எதிலும் 'ங்கோ' போட்டு மரியாதையாகப் பேசுவார்கள். பெரியவர்களிடம் பேசும் போது 'ங்கோ' என்பதற்கு பதில் 'ங்' போட்டும் பேசுவார்கள். சொல்லுங், வாங், போங், சரிங், இல்லீங் என்று 'கோ' வை சொல்லாமல் முழுங்கி விடுவார்கள்.  

கொங்குப் பகுதியில் புழங்கும் சில சொற்கள்  
(அகரவரிசையில்)  

அ  

அக்கட்ட, அக்கட்டு. அக்கட்டாலே - அந்த இடம், அந்த இடத்திலே. (நீ அக்கட்டாலே போய் உட்காரு)  
அக்கப்போர்- சண்டை  
அகராதி- எல்லாம் தெரிந்தார்போல நடத்தல்  
அந்திக்கு- இரவுக்கு  
அங்கராக்கு - சட்டை  
அட்டாரி, அட்டாலி - பரண்  
அப்பச்சி , அப்புச்சி- தாய்வழித் தாத்தா  
அப்பத்தாள்- தந்தைவழித் பாட்டி (அப்பாவின் ஆத்தாள்)  
அப்பாறு- அப்பாவின் அப்பா  
அமுச்சி- அம்மாயி- அம்மத்தாள் - அம்மாவின் அம்மா  
அல்லெ( காசரகோடு பாஷையிலும் (கேரளத்தின் காசரகோடு மாவட்டத்தில் பேசப்படும் மலையாளம்) கன்னடத்திலும் அல்லே / அல்லி - அந்த இடம் , இடம்) - இடம் (உ.தா. அந்த அல்லெ உக்காரு - அங்கே உட்கார்)  
அஸ்கா(வ்)- வெஞ்சர்க்கரை  
அரசாணிக்காய் - பரங்கிக்காய்  

ஆ  

ஆசாரி- மரவேலைசெய்வோர் (மலையாள பிரயோகத்தில்)  
ஆசாரம்- வீட்டினுள் உள்ள முற்பகுதி  
ஆகாவழி- ஒதவாக்கரை - ஒன்றுக்கும் உதவாதவன்  
ஆட்டம் - போல என்று பொருள்படும் ஒரு சொல்: (அக்காளாட்டம் சும்மா இரு - அக்காளைப் போல் சும்மா இரு)  
ஆத்தா, ஆயா (அப்பாயி) - அப்பாவின் அம்மா  
ஆம்பாடு - காலும் இடுப்பும் சேரும் மடிப்பான இடம் (ஆம்பாட்டிலே தேய்த்துக் குளி)  
ஆர் - யார்  
ஆன - ஆனை - யானை
# தமிழ் வேர்ச்சொற்கள்


ஒரு சொல்லின் அடிப்படைக் கூறே வேர்சொல் ஆகும். தமிழ் மொழியில் பல்லாயிரக்கணக்கான வேர்சொற்கள் இருக்கின்றன. அவற்றை அடிப்படையாக வைத்து ஆக்கப்படும் கலைச்சொற்களே மொழியைப் பலப்படுத்தும்.  

## தமிழ் வேர்ச்சொற்களின் பட்டியல்
- ஆழ்
- ஆள்
- வற்
- கோ
- கொள்
- கொழ்
- கள்
- கழ்
- கல்
- முல்
# ஆத்திரேலியத் துடுப்பாட்ட அணி


**ஆஸ்திரேலியத் துடுப்பாட்ட அணி** ஆஸ்திரேலியாவைத் துடுப்பாட்ட போட்டிகளில் பிரதிநிதித்துவப்படுத்தும் அணியாகும். இது ஆஸ்திரேலியக் கிரிக்கெட் கட்டுப்பாட்டுச் சபையால் நிர்வகிக்கப்படுகிறது. இவ்வணி தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக 1877இல் போட்டியிட்டு 45 ஓட்டங்களால் வெற்றிபெற்றது. மார்ச் 2007 வரையில் ஆஸ்திரேலிய அணி தான் விளையாடிய 687 டெஸ்ட் போட்டிகளில் 320 இல் வெற்றிபெற்றுள்ளது.
# இங்கிலாந்து துடுப்பாட்ட அணி



**இங்கிலாந்து துடுப்பாட்ட அணி** என்பது இங்கிலாந்து, வேல்சு ஆகிய நாடுகள் சார்பாக துடுப்பாட்ட போட்டிகளில் கலந்து கொள்ளும் அணியாகும். இது *இங்கிலாந்து வேல்சு கிரிகெட் கட்டுப்பாட்டுச் சபை*யால் நிர்வகிக்கப்படுகிறது.  

இங்கிலாந்திலேயே முதன்முதலாக துடுப்பாட்டப் போட்டியைத் தொடங்கினார்கள். இங்கிலாந்து தனது முதலாவது தேர்வுப் போட்டியை 1877இல் ஆத்திரேலியத் துடுப்பாட்ட அணிக்கு எதிராக மெல்பேர்ணில் விளையாடியது. தனது முதலாவது ஒருநாள் அனைத்துலகப் போட்டியை மெல்பேர்ணில் ஆத்திரேலியா அணிக்கெதிராக 1971 இல் விளையாடியது.
# பாக்கித்தான் துடுப்பாட்ட அணி


**பாகிஸ்தான் துடுப்பாட்ட அணி** பாகிஸ்தான் சார்பாகத் துடுப்பாட்ட போட்டிகளில் பங்கு கொள்ளும் அணியாகும். இது பாகிஸ்தான் துடுப்பாட்டக் கட்டுப்பாட்டு வாரியத்தால் நிர்வகிக்கப்படுகிறது.  

ஜூலை 28, 1952 ஆம் ஆண்டில் பாகிஸ்தான் அணிக்கு டெஸ்ட் தகைமை வழங்கப்பட்டது. இவ்வணி தனது டெஸ்ட் போட்டியை இந்தியத் துடுப்பாட்ட அணிக்கு எதிராக அக்டோபர் 1952 இல் டில்லியில் விளையாடியது. இத்தொடரில் ஐந்து போட்டிகளில் விளையாடியது. இந்தியா 2-1 என்ற கணக்கில் தொடரை வென்றது.
# தென்னாபிரிக்கத் துடுப்பாட்ட அணி



**தென்னாபிரிக்கத் துடுப்பாட்ட அணி** தென்னாபிரிக்காவைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது தென்னாபிரிக்கக் கிரிகெட் கட்டுப்பாட்டுச் சபையால் நிர்வகிக்கப்படுகிறது.  

தென்னாபிரிக்காவில் துடுப்பாட்டம் ஆங்கிலேயர்களினால் அறிமுகப்படுத்தப்பட்டது. தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக தென்னாபிரிக்காவில் போர்ட் எலிசபெத் நகரில் 1888-89 இல் விளையாடியது. இது பின்னர் 1970இல் அப்போதைய தென்னாபிரிக்க அரசின் நிறவெறிக் கொள்கை காரணமாக அனைத்துலகக் கிரிக்கெட் போட்டிகளில் விளையாடத் தடை செய்யப்பட்டது. இத்தடை பின்னர் 1991இல் நீக்கப்பட்டது.
# நியூசிலாந்துத் துடுப்பாட்ட அணி



**நியூசிலாந்துத் துடுப்பாட்ட அணி** (New Zealand cricket team) நியூசிலாந்து நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இவ்வணி Black Caps என்றும் அழைக்கப்படுகின்றது. இது நியூசிலாந்துத் துடுப்பாட்ட கட்டுப்பாட்டுச் சபையால் நிர்வகிக்கப்படுகிறது.  

இவ்வணி தனது முதலாவது டெஸ்ட் போட்டியை இங்கிலாந்துக்கு எதிராக 1929-30களில் நியூசிலாந்தின் கிறைஸ்ட் சர்ச் நகரில் விளையாடியது. முதலாவது டெஸ்ட் வெற்றியை மேற்கிந்தியத் தீவுகளுக்கு எதிராக 1955-56இல் விளையாடிப் பெற்றது. முதலாவது ஒருநாள் அனைத்துலகப் போட்டியை பாகிஸ்தான் அணிக்கு எதிராக 1972-73களில் விளையாடியது.
# சிம்பாப்வே துடுப்பாட்ட அணி



**சிம்பாப்வே துடுப்பாட்ட அணி** சிம்பாப்வே நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது சிம்பாப்வே கிரிகெட் சபையால் நிர்வகிக்கப்படுகிறது. சிம்பாவே அணி சர்வதேசத் துடுப்பாட்ட சபையில் முழு உறுப்புரிமையுள்ள நாடாகும். அதாவது ஒருநாள் சர்வதேசப் போட்டிகளிலும் தேர்வுத் துடுப்பட்டத்திலும் விளையாட அனுமதி பெற்ற அணியாகும்.  

சிம்பாவே அணிக்கு தேர்வுத் துடுப்பாட்டத்தில் பங்குபற்றுவதற்கான அனுமதி 1992 இல் கிடைத்தது.
# வடமராட்சி இந்து மகளிர் கல்லூரி


**வடமராட்சி இந்து மகளிர் கல்லூரி** யாழ்ப்பாணம் வடமராட்சிப் பகுதியில் பருத்தித்துறையில் அமைந்திருக்கும் ஒரு பெண்கள் உயர்தரப் பாடசாலையாகும்.  

## வரலாறு
1940களின் ஆரம்பத்தில் வடமராட்சிப் பகுதி இந்துக்களுக்கு அவர்களின் இந்துத்துவத்தைப் பேணும் வகையில் ஒரு மகளிர் பாடசாலை அமைக்கும் தேவை கருதி இப்பாடசாலை 1944 ஆம் ஆண்டில் ஆரம்பிக்கப்பட்டது. ஆரம்பத்தில் எம். கார்த்திகேசு என்பவரின் தலைமையில் ஒரு 11 பேர் கொண்ட குழு உருவாக்கப்பட்டு கார்த்திகேசு அவர்களுக்குச் சொந்தமான ஒரு வீட்டிலேயே இப்பாடசாலை முதலில் பாலர் வகுப்பு முதல் எட்டாம் வகுப்பு வரையில் 40 மாணவர்களுடன் ஆரம்பிக்கப்பட்டது. பின்னர் இப்பாடசாலைக்கென நிரந்தரக் காணி வாங்கப்பட்டு பல வகுப்பறைகளுடன் 10ம் வகுப்பு வரை வகுப்புகள் விஸ்தரிக்கப்பட்டன. 1946 இல் இக்கல்லூரி இலங்கை கல்வித் திணைக்களத்தில் உத்தியோகபூர்வமாகப் பதிவு செய்யப்பட்டது.  

ஆரம்பத்தில் ஆண்களையும் உள்ளடக்கிய வடமராட்சி இந்து கல்லூரி தற்போது பெண்கள் பாடசாலையாக மாற்றபட்டுள்ளது.  

## பாடசாலைப் பண்
வடமராட்சி இந்து மகளிர் கல்லூரிக்கான பாடசாலைப் பண், பாடசாலையின் முன்னாள் ஆசிரியை திருமதி கமலா பெரியதம்பி அவர்களால் 1954 இல் எழுதப்பட்டது.  

<small>  
**பல்லவி**</small>  

வட இந்து மகளிர் கல்லூரி  

வாழிய வாழி நீடுழி - (வட)  

<small>**அனுபல்லவி**</small>  

ஆழி யிறைவன் அருள்நிதம் பாடி  

பாழ்வினை யகலப் பரிவுடன் பயிலும் - (வட)  

<small>**சரணம்**</small>  

ஈழநன் நாடாம் எங்கள் பொன்னாட்டில்  

திரு வளர்ந்தோடும் பருத்தித்துறையாம்  

தாழ்விலாத் தலத்தில் தவநெறிச் சங்கம்  

தமிழ்மகள் மாற்புறத் தரணியி லருளிய - (வட)  

செந்தமிழ் முதலாஞ் சிறந்த நற்கலையும்  

சிந்தையை யேற்றும் நந்திரு மறையும்  

எந்தத் துறையிலும் தேர்ந்திடப் பயிற்சி  

தந்திடும் தர்மம் தனதெனச் சாற்றும் - (வட)  

மங்கையர் பண்பும் இங்குநாம் பயின்று  

நங்குலம் தழைக்க நாடும் செழிக்கப்  

பொங்கிடு மன்பும் மங்கிடா வீரமும்  

எங்கணும் சேவைகள் செய்திட வளரும் - (வட)  

பன்னரும் பெருமைசேர் பரந்தநல் விண்ணே  

பரிதியும் மதியு மின்றேல் இருட்புண்ணே  

அன்பெனும் நிலவைப் பொழிபவள் பெண்ணே  

இன்பக் கதிரொளி காட்டிடுங் கண்ணே  

நன்மணி விளக்கே மாற்றுயர் பொன்னே  

மண்ணுயர் சேவையை தன்னுயிர் என்னும் - (வட)  

## அதிபர்கள்
- திருமதி. எம். பொன்னுத்துரை, 1945
- செல்வி. வி. பசுபதிஐயர், 1946
- செல்வி. வை. கனகசபை 1947 - 1952
- செல்வி. கே. சரவணமுத்து 1953 - 1966
- திருமதி. கே. கணேசன் 1967 - 1970
- திருமதி. பி. கனகசுந்தரம் 1971 - 1983
- திருமதி. எஸ். சுப்ரமணியம் 1984 - 1989
- திருமதி. எல். குமாரசாமி 1990 - 1994
- செல்வி. ஏ. கனகரத்தினம் 1995 - 2004

## படங்கள்
# வங்காளதேசத் துடுப்பாட்ட அணி



**வங்காளதேசத் துடுப்பாட்ட அணி** வங்காள தேசத்தின் சார்பாக துடுப்பாட்டப் போட்டிகளில் பங்கு கொள்ளும் அணியாகும். இது வங்காள தேச துடுப்பாட்ட வாரியத்தால் நிர்வகிக்கப்படுகிறது.  

வங்காள தேச அணி தனது முதலாவது டெஸ்ட் போட்டியை டாக்காவில் இந்திய அணிக்கு எதிராக ஆடி உலகின் 10வது டெஸ்ட் தகைமை உடைய அணியாகியது. இவ்வணி விளையாடிய முதல் 34 டெஸ்ட் போட்டிகளில் 31 போட்டிகளில் தோல்வி கண்டது. முதலாவது வெற்றியை ஜனவரி 2005இல் சிம்பாப்வே அணியுடன் சிட்டகொங்கில் மோதிப் பெற்றது.  

மார்ச் 17 2007இல் மேற்கிந்தியத் தீவுகளில் இடம்பெற்ற உலகக் கிண்ண கிரிக்கெட் போட்டிகளில் இந்திய அணியைத் தோற்கடித்து சாதனை புரிந்தது.
# கொங்கு

**கொங்கு** என்பது பின்வரும் பக்கங்களில் ஏதேனும் ஒன்றைக் குறிக்கலாம்:  
- கொங்கு நாடு
- கொங்கு வேளாளர்
- கொங்குத் தமிழ்
- கொங்கு வட்டார வழக்கு அகராதி
- கொங்கு மண்டல சதகங்கள்
- கொங்கு 24 நாடுகள்
- கொங்குநாடு முன்னேற்றக் கழகம்
- கொங்கு பொறியியல் கல்லூரி
# மாண்டூக்ய காரிகை



**மாண்டூக்ய காரிகை** என்பது மாண்டூக்ய உபநிடதத்தின் விளக்கமாக அமைந்த ஒரு வடமொழி உரை நூலாகும். இது எட்டாம் நூற்றாண்டில் வாழ்ந்த கௌடபாதர் என்பவரால் இயற்றப்பட்டது. மாண்டூக்ய உபநிடதத்தின் சாரம், 215 வரிகள் மூலம் இந் நூலில் விளக்கப்பட்டுள்ளது. பிற்காலத்தில் ஆதி சங்கரரால் இறுதி வடிவம் கொடுக்கப்பட்ட அத்வைத வேதாந்தக் கொள்கையின் அடிப்படைகள் இந்நூலில் எடுத்தாளப் பட்டுள்ளன. இதனால், அத்வைதச் சிந்தனைகளை ஒழுங்குபடுத்தி வெளிப்படுத்திய முதல் நூல் மாண்டூக்ய காரிகையே எனக் கூறப்படுகின்றது. இந்நூலில் கௌடபாதர் கையாண்டுள்ள மொழியும், தத்துவங்களும் அவருக்குப் பௌத்த தத்துவங்களில் இருந்த அறிவை எடுத்துக் காட்டுவதாக ஆய்வாளர்கள் கூறுகிறார்கள்.  

## நூலின் அமைப்பு
மாண்டூக்ய காரிகை, பகுத்தறிவுக்கு ஒத்த அநுபவத்தின் மூலமும், தருக்க முறையினாலும் பிரம்மன் (இறைவன்) ஒன்றே ஒன்றுதான் என்றும், அதற்கு அப்பால் இன்னொன்று கிடையாது என்றும் கூறும் அத்துவைத நிலையை நிறுவுவதை நோக்கமாகக் கொண்டது. இந்நூல் **பிரகரணங்கள்** எனப்படும் நான்கு பிரிவுகளாக அமைக்கப்பட்டுள்ளது. இப் பிரிவுகள்:  

1. ஆகமப் பிரகரணம்
1. வைதத்யப் பிரகரணம்
1. அத்வைதப் பிரகரணம்
1. அலாதசாந்திப் பிரகரணம்

என்பனவாகும். இவை முறையே 29, 38, 48, 100 ஆகிய எண்ணிக்கையான சுலோகங்களால் ஆக்கப்பட்டுள்ளன.  

## உள்ளடக்கம்
முதல் பிரிவான ஆகமப் பிரகரணம், மாண்டூக்ய உபநிடதத்தின் சுருக்கமான விளக்கமாக அமைந்துள்ளது. இரண்டாவது பகுதியான வைதத்யப் பிரகரணம், உலகப் பொருட்கள் அனைத்தும் மாயையே என நிறுவ முயல்கிறது. கனவில் காண்பன எல்லாம் எவ்வாறு மாயையோ அதுபோலவே விழித்திருக்கும்போது தோன்றுவனவும் மாயையே என்கிறார் நூலாசிரியர். மூன்றாவது பகுதியில், இறைவனும், உயிர்களுமாக இருக்கின்ற ஒன்றே உண்மையானது என்றும், ஏனையவை எல்லாம் மாயையே என்னும் அத்துவித (இரண்டற்ற) நிலை விளக்கப்படுகிறது. கடைசிப் பகுதியில் இருமைத் தன்மையாகத் தோன்றும் மாயையை அகற்றும் வழிமுறைகள் விளக்கப்படுகின்றன.  

## ஆதாரநூல்கள்

- மாண்டூக்ய உபநிடதம்
# கௌடபாதர்

**கௌடபாதர்** ஒரு வேதாந்தி ஆவார். வேதவியாசரின் மகன் சுகர் என்னும் இருடிக்கு மாணாக்கர் என்பர். இவர் குரு பதஞ்சலி மகரிஷியின் 1000 சீடர்கள் உயிர் பெற்றவர் ஒருவரே... கல்வி ஞானி அறிவை புகட்ட குரு பதஞ்சலியர் இவரை தலைகீழாக தொங்கவைத்து பாடம் எடுத்துள்ளார்...குருவின் பெயர் சொல்லும் சீடன். இவர் இராமேஸ்வரம் சென்று குரு பதஞ்சலியார் அமர்ந்த இடத்தை கண்டு விட்டு வருகையில்....மதுரை மாவட்டம் ( மதுரை-இரமேஸ்வரம் ரோட்டில்) என்னும் சக்குடி  

வைகை ஆற்றின் ஓடையில் உள்ள ஒரு ஆலமர பொந்தில் அமர்ந்து தவநிலை பெற்றுஉள்ளார்...  

இவரின் மாணாக்கரான கோவிந்த பகவத் பாதர், ஆதி சங்கரருக்குக் குரு. இவர் உத்தரகீதை என்னும் வேதாந்த நூலுக்கு உரை செய்துள்ளார். கௌடபாதர் 8 ஆம் நூற்றாண்டைச் சேர்ந்தவராக இருக்கலாம் எனக் கருதப்பட்டாலும் இது பற்றித் தெளிவான தகவல்கள் இல்லை.  

மகாயான பௌத்த மதத்தின் தத்துவங்கள் பலவற்றை இந்து சமயத் தத்துவங்களுக்குக் கொண்டுவந்து அவை அத்துவைத வேதாந்தமாக வளர்ப்பதில் கௌடபாதருக்குப் பங்கு உண்டு எனச் சொல்லப்படுகின்றது (பக்.96- India Philospy).  

மாண்டூக்ய உபநிடதத்துக்கு விளக்கமாக அமையும் உரை நூலாகிய மாண்டூக்ய காரிகை இவரால் எழுதப்பட்டது. *ஆன்மாவும் இறைவனும் வேறு* என்னும் இருமை இல்லாத நிலைக்கு, அதாவது அத்துவிதத்துக்கு விளக்கம் தரும் இந்நூலில், கண்ணில் தெரியும் உலகம் ஒரு மாயத் தோற்றமே எனவும் **கௌடபாதர்** விளக்குகிறார்.  
- அபிதான சிந்தாமணி - பக்533
# ஏமாளிகள்



ஏமாளிகள்- 1978ல் திரையிடப்பட்ட ஈழத்து தமிழ்த் திரைப்படமாகும். கோமாளிகள் பெற்ற வரவேற்பைத் தொடர்ந்து எஸ். ராம்தாஸ் கதை, வசனம் எழுதி வெளியிட்ட இரண்டாவது படம்.  

என். சிவராம், ஹெலன் குமாரி, எஸ். ராம்தாஸ், ரி. ராஜகோபால், எஸ். செல்வசேகரன், ராஜலட்சுமி முதலியோர் நடித்த இத்திரைப்படத்தை, "கோமாளிகளை" இயக்கிய எஸ். இராமநாதனே இயக்கினார். கண்ணன் - நேசம் இசையில், ஈழத்து ரத்தினமும், பெளசுல் அமீரும் இயற்றிய பாடல்களை ஜோசப் ராசேந்திரன், கலாவதி, ஸ்ரனி சிவானந்தன் ஆகியோர் பாடினார்கள்.  

## குறிப்பு
- எஸ். ராம்தாஸ் எழுதி தனது நாடகக் குழுவான "கொமடியன்ஸ்" மூலமாக பலமுறை மேடையேற்றிய "காதல் ஜாக்கிரதை" என்ற மேடை நாடகத்தின் திரை வடிவம் தான் "ஏமாளிகள்".
- ஜோசப் ராசேந்திரன் - கலாவதி பாடிய " வான் நிலவு தோரணம்" என்ற பாடல் பிரபலம் பெற்றது.
# அறிவியல் மொழிகள்



தற்கால அறிவியல் அணுகுமுறை மேற்குலகில் ஏறக்குறைய கி.பி 1550 ஆண்டுக்கு பின்னர் தோற்றம் பெற்றது. அறிவியல் அணுகுமுறையின் ஒரு முக்கிய செயற்பாடு தகவல்களைத் துல்லியமாக பகிர்வதாகும். அதற்கு துணையாக துறைசார்களால் தரம் அறியப்பட்ட அல்லது மீள்பார்வை செய்யப்பட்ட ஆய்வு ஏடுகளில் அறிவியல் முன்னேற்றங்கள் பதிவுசெய்யப்படுகின்றன. எந்த மொழியில் இந்த ஏடுகள் கூடுதலாக வெளியிடப்படுன்றனவோ அம்மொழிசார் மக்களுக்கு இந்த அறிவு இலகுவில் கிட்டிவிடுகின்றது. எந்த மொழிகளில் அறிவியல் ஆய்வு ஏடுகள் ஓரளவாவது வெளிவருகின்றனவோ அவற்றை **அறிவியல் மொழிகள்** என்றும், எதில் கூடுதலாக வெளிவருகின்றனவோ அதை அறிவியலின் மொழி என்றும் கூறலாம். அறிவியல் மொழி என்ற தரம் எந்த ஒரு மொழியின் தனிப்பட்ட தன்மையிலும் இல்லை, அதன் பயன்பாட்டில்தான் தங்கியிருக்கின்றது.  

வரலாற்றில் வெவ்வேறு காலகட்டங்களில் வெவ்வேறு மொழிகள் அறிவியலின் மொழியாக இருந்து வந்துள்ளன. தொடக்கத்தில் இலத்தீன், பிரெஞ்சு, ஜெர்மன் மொழிகளும் பின்னர் ஆங்கிலமும் உருசிய மொழியும் அறிவியல் மொழிகளாக இருந்தன. இன்று ஆங்கிலமே தனிப் பெரும் அறிவியல் மொழியாக இருக்கின்றது.  

ஆங்கிலத்தின் அறிவியல் மேலாண்மை உறுதியானது. ஆனால் அது தொடர்ந்து தனிப்பெரும் அறிவியல் மொழியாக இருக்கும் என்று உறுதியாக சொல்ல முடியாது. சீனம், யப்பானிய மொழி,உருசியன்,பிரேஞ்சு, அரபு,ஸ்பானிஸ்,இந்தி போன்ற மொழியினரின் அறிவியல் பங்களிப்பு கூடும் பொழுது அவர்கள் அவர்களது மொழியிலேயே கருத்து பரிமாற முயலலாம். அந்த சந்தர்ப்பத்தில் ஆங்கிலத்தின் முக்கியத்துவம் குறையலாம். மேலும் பொறிமுறை மொழிபெயர்ப்பு விருத்தி பெறும் பொழுது மொழி இடைவெளிகள் குறையும்.  

## அறிவியல் மொழியாக தமிழ்
*முதன்மைக் கட்டுரை: அறிவியல் தமிழ்*  

தமிழில் சமய, அற, இலக்கிய படைப்புக்கள் ஆக்கப்பட்டது போன்ற அளவுக்கு அறிவியல் படைப்புக்கள் படைக்கப்படவில்லை. தொல்காப்பியம், திருக்குறள், பெரியபுராணம் போன்ற படைப்புக்களில் அறிவியல், மெய்யியல், புவியியல், வரலாற்று தகவல்கள் செறிவாக கிடைத்தாலும் தமிழரின் இலக்கியங்கள் பெரும்பாலும் இன்பவியல் இலக்கியங்களாகவே அமைகின்றன. சமஸ்கிருதத்தில் கிடைக்கும் அறிவியல் தகவல்களுக்கு இணையாக கூட தமிழில் அறிவியல் இலக்கியங்கள் இல்லை. இதற்கு தமிழ் அறிவியலாளர்களும் சமஸ்கிருதத்திலேயே தமது படைப்புக்களை பல காலங்களில் நல்கினர் என்பது இங்கு குறிப்படத்தக்க ஒரு காரணம். இன்று தமிழ் அறிவியலாளர்கள் ஆங்கிலத்தில் தமது ஆய்வுக் கட்டுரைகளை படைப்பது இதற்கு ஒப்பானது.  

இன்று தமிழ் அறிவியல் படைப்புகள் பெரும்பாலும் மொழிபெயர்ப்பே. தமிழில் மூல ஆக்கங்கள், வழிமுறை-கோட்பாடு-மெய்யியல் பின்னணி ஆய்வுகள் மிக அரிது. இச்சூழலில் இயற்கை அறிவியல் துறையில் இயங்கும் தமிழர்களுக்கு தமிழின் பயன் மிகக் குறைவு அல்லது இல்லை.  

தாய் மொழியில் அறிவியல் படைப்புக்கள் தேவையா? முடியுமா? என்ற கேள்வி இங்கே முன்வைக்கப்படுகின்றது. ஜப்பானியர்களின் பொருளாதார எழுச்சியும் அவர்களின் மொழிக் கொள்கையும் இது சாத்தியமே என்பதை தெளிவாக காட்டுகின்றது. எனினும் மொழிகளுக்கிடையே ஒரு படிநிலை வலு அடுக்கமைவு உண்டு. தமிழ் எந்த அளவுக்கு அறிவியல் மொழியாக எளிச்சி பெற முடியும் என்பது கேள்விக்குறியே.
# மேந்தலைச் செலவு

வணிகத்தில் **மேந்தலைகள்** அல்லது **மேந்தலைச் செலவுகள்** (overhead cost) என குறிப்பிடப்படுவது, வணிக செயற்பாட்டு நடவடிக்கையின்பொழுது ஏற்படும் நிலையான செலவுகளை (Fixed cost) ஆகும்.  

கிரயக் கணக்கீட்டிலும்,பொருளொன்றின் விலையினை தீர்மானிப்பதற்கும் வணிக நடவடிக்கைகளின் போது ஏற்படும் செலவுகளை பகுத்து ஆய்வு செய்வது அவசியமாகும். அந்த வகையில் ஏற்படும் செலவுகளை நேர்ச் செலவுகள்,நேரில் செலவுகள் என இரண்டாக வகைப்பிரிக்கலாம்.இதில் நிலையான நேரில் செலவுகளே மேந்தலைகள் ஆகும்.  

எடுத்துக்காட்டாக பொருளொன்றின் உற்பத்தி நடவடிக்கையில் அதில் நேரடியாக ஈடுபடும் ஊழியரது சம்பளம் நேர்ச் செலவாகும்,ஆனால் இதனை மேற்பார்வை செய்யும் முகாமையாளரது சம்பளம் நேரில் செலவாகும் அதாவது மேந்தலையாகும்.பொதுவாக மேந்தலைகளாக குறிப்பிடப்படுவது,வாடகை,அலுவலக மின்சாரம்,காப்புறுதி போன்றனவாகும்.  

மேந்தலைகள் தொடர்பான செலவுகள் உற்பத்தி பொருட்களின் நேர்கிரயங்களோடு மேந்தலை உறிஞ்சல்,மேந்தலை பகிர்தல் அல்லது மேந்தலை ஒதுக்கம் மூலம் சேர்த்து கூட்டப்பட்டு மொத்தச்செலவு கணிக்கப்படும்.இதன் அடிப்படையிலே விலை தீர்மானம்,முகாமை தீர்மானங்கள் துணியப்படும்.
# அனைத்துலக மொழிகள்

**அனைத்துலக மொழி** என்று ஒரு மொழியைத் தீர்மானிப்பது அம்மொழியை பேசுபவர்களின் எண்ணிக்கை, துறைகளில் ஒரு மொழிக்கு இருக்கும் செல்வாக்கு, வரலாற்று, அரசியல், பொருளாதார, பண்பாட்டுக் கூறுகள் ஆகிய காரணிகள் ஆகும். இன்று ஆங்கிலமே அதி முக்கியத்துவம் கொண்ட அனைத்துலக மொழியாக இருக்கிறது. ஜோர்ஜ் வெபர் (*George Weber*) என்பவரின் ஆய்வுக் கட்டுரைக்கிணங்க பின்வரும் மொழிகளின் அடுக்கமைவு அமைகின்றது.  

1. ஆங்கிலம்
1. பிரெஞ்சு
1. எசுபானியம்
1. உருசிய மொழி
1. அரபு
1. சீனம்
1. ஜேர்மன்
1. யப்பானிய மொழி
1. போர்த்துக்கீச மொழி/டச்சு
1. இந்தி/உருது

எண்ணிக்கைக்கு கூடிய முக்கியத்துவம் தந்தால் வங்காள மொழியை முதல் பத்துக்குள்ளும், போர்த்துகீச மொழி பின்னும் தள்ளப்படலாம்.  

## தமிழின் நிலை
தமிழ் முதல் 20 மொழிகளுக்குள் வரலாம். எண்ணிக்கை அடிப்படையில் தாய்மொழியாக கொண்டவர்கள் அடிப்படையில் 15வது நிலையிலும், இரண்டாம் மொழியாக கொண்டவர்களையும் சேர்க்கையில் 18வது நிலையிலும் இருக்கின்றது. பிற இந்திய மொழிகளைக் காட்டிலும் நான்கு நாடுகளில் (இந்தியா, இலங்கை, மலேசியா, சிங்கப்பூர்) அரசு ஆதரவு இருக்கின்றது. மேலும், வட அமெரிக்கா, ஐரோப்பா, ஆப்பிரிக்கா, ஆஸ்திரேலியா ஆகிய கண்டங்களிலும் குறிப்பிடத்தக்க தமிழ்ச் சமூகங்கள் இருக்கின்றன.  

பொதுவான அடிப்படைகளில் தமிழை ஒரு அனைத்துலக மொழியாக கருத முடியாது. தமிழ் எந்த ஒரு அனைத்துலக அமைப்பிலும் ஒரு அங்கீகரிக்கப்பட்ட மொழி இல்லை. தமிழர்களை அல்லது தெற்கு ஆசியரைத் தவிர வேறு எந்த இனத்தவரும் தமிழை பேசுவது இல்லை. தமிழ் மொழி எந்த ஒரு துறையிலும் அனைத்துலக மட்டத்தில் பயன்படுத்தப்படுவது கிடையாது. எனவே தமிழை ஒரு அனைத்துலக மொழியாகக் கருத முடியாது. அதை ஒரு சமூகம் சார்ந்த மொழியாகவே கருத முடியும்.  

## அடிக்குறிப்புகள்
# வானியற்பியல்

''', சுருள் பால்வெளி வகையைச் சேர்ந்த கோமா பெரனைசெசு உடுத்தொகுதியிலுள்ள ஒரு அண்டம், இதன் விட்டம் 56,000 ஒளியாண்டுகளாகும். இது 60 மில்லியன் ஒளியாண்டு தூரத்திலுள்ளது.]]  
**வானியற்பியல்** (*Astrophysics*), வானியல் துறையின் ஒரு பிரிவாகும். இது, விண்மீன்கள், விண்மீன்பேரடைகள், போன்ற வான் பொருட்களின் இயல்புகளான ஒளிர்மை, அடர்த்தி, வெப்பநிலை, வேதியியற் கூறுகள் போன்றவைகள் அடங்கிய அண்டத்தின் இயற்பியல் பற்றி ஆராயும் துறையாகும். அத்துடன், விண்மீன்களிடை ஊடகம், வான் பொருட்களிடையேயான இடைத்தொடர்புகள் என்பவை பற்றி ஆராய்வதும் இத் துறையின் எல்லையுள் அடங்குகிறது. பாரிய அளவுகள் சார்ந்த கோட்பாட்டு வானியற்பியல் ஆய்வு அண்டவியல் எனப்படுகின்றது.  

வானியற்பியல் பரந்த ஒரு துறையாக இருப்பதால், வானியற்பியலாளர்கள், இயக்கவியல் (mechanics), மின்காந்தவியல், வெப்ப இயக்கவியல், புள்ளியியல் இயக்கவியல், குவைய இயக்கவியல் (quantum mechanics), சார்புக் கோட்பாடு, அணுக்கரு இயற்பியல், அணுத்துகள் இயற்பியல், அணு இயற்பியல், மூலக்கூற்று இயற்பியல் போன்ற இயற்பியலின் பல துறைகளையும் வானியற்பியல் ஆய்வுகளில் பயன்படுத்துகிறார்கள். நடைமுறையில், தற்கால வானியல் ஆய்வுகளுடன் பெருமளவு இயற்பியல் தொடர்புபட்டுள்ளது.  

## வரலாறு
வானியல் தனக்கென ஒரு பழைமையான வரலாற்றைக் கொண்டிருப்பினும், இயற்பியற் புலத்தில் இருந்து நீண்டகாலமாக பிரிந்திருந்துள்ளது. அரிசுடாட்டில் கருத்தின்படி விண்பொருட்கள் சீரான கோளவடிவத்தையுடையனவும், வட்ட ஒழுங்குகளைக் கொண்டுள்ளனவுமாகக் கருதப்பட்டன. எனினும் புவிமையக் கோட்பாடு அக்கருத்திலிருந்து விலகியது. இதனால் இவ்விரு கருத்துக்களும் தொடர்பற்றனவாகக் காணப்பட்டன.  

சாமோசு நகர அரிசுடாக்கசு என்பவர், புவியும் ஏனைய கோள்களும் சூரியனைச் சுற்றிவருகின்றன எனக் கருதுவதன் மூலம் வான் பொருட்களின் இயக்கத்தை விவரிக்க முடியுமெனக் குறிப்பிட்டார். ஆனால், புவிமையக் கோட்பாடு வேருன்றியிருந்த அக்காலகட்டத்தில் சூரியமையக் கோட்பாடு முரண்பட்டதும், கேலிக்குரியதுமாக இருந்தது. கி.பி. 16ம் நூற்றாண்டில் கோப்பர்நிக்கசின் சூரியமையக் கோட்பாடு உருவாகும் வரை பல நூற்றாண்டு காலத்துக்கு புவிமையக் கோட்பாடு ஐயத்துக்கிடமின்றி ஏற்றுக்கொள்ளப்பட்டது. கிரேக்க, உரோம வானியலாளரான தாலமியின் அல்மகெஸ்ட் எனும் நூலில் குறிப்பிடப்பட்ட புவிமையக் கோட்பாட்டின் செல்வாக்கே இதற்குக் காரணமாயமைந்தது.
# விண்மீன்களிடை ஊடகம்

**விண்மீன்களிடை ஊடகம்** (interstellar medium) என்பது, விண்மீன்களுக்கு இடையிலான வெளியில் பரவியிருக்கும் தூசி, வளிமங்கள் போன்றவற்றைக் குறிக்கும். விண்மீன்களிடை ஊடகம் என்பது, கலக்சிகளில் உள்ள விண்மீன்களுக்கு இடையில் உள்ள பொருட்களைக் குறிக்கும் அதே வேளை, அவ்வெளியில் பரந்திருக்கும், மின்காந்தக் கதிர்வீச்சு, விண்மீன்களிடைக் கதிர்வீச்சுப் புலம் (interstellar radiation field) எனப்படுகின்றது.  

விண்மீன்களிடை ஊடகம், அயன்கள், அணுக்கள், மூலக்கூறுகள், பெரிய தூசிப் பருக்கைகள், அண்டக் கதிர்கள், காந்தப் புலங்கள் போன்றவற்றின் மிக ஐதான கலவையைக் கொண்டுள்ளது. இதிலுள்ள பொருட்கள் திணிவு அடிப்படையில் 99% வளிமங்களையும்,1% தூசியையும் கொண்டுள்ளது.
# ஆண்பிள்ளை சிங்கம்


**ஆன்பிள்ளை சிங்கம்** (*Aan Pillai Singam*) 1975 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் சிவகுமார், ஸ்ரீபிரியா மற்றும் பலர் நடித்திருந்தனர்.  

இயக்குநர் எஸ்.பி.முத்துராமன் இயக்கத்தில் சிவகுமார் ஜோடியாக ஸ்ரீபிரியா நடித்த முதல் படம் இதுவாகும்.  

## நடிகர்கள்
- சிவகுமார்
- ஸ்ரீப்ரியா
- சுஜாதா
- எம். என். ராஜம்
- சோ ராமசாமி
- படாபட் ஜெயலட்சுமி - சோவின் மனைவி
- சுருளி ராஜன்
- செந்தாமரை
- விஜயகுமார்- சுஜாதாவின் கணவர்
- எஸ். ஏ. அசோகன்

## பாடல்கள்
இத்திரைப்படத்திற்கு விஜய பாஸ்கர் இசையமைத்தார்.
# அமுதா (திரைப்படம்)



**அமுதா** 1975 ஆம் ஆண்டு வெளிவந்த தமிழ்த் திரைப்படமாகும். கே. வெங்கட்ராமன் இயக்கத்தில் வெளிவந்த இத்திரைப்படத்தில் முத்துராமன், விஜயகுமாரி மற்றும் பலர் நடித்திருந்தனர்.  
## பாடல்கள்
இத்திரைப்படத்தின் இசையை ஜோசப் கிருஷ்ணா உதவியுடன் எம். எஸ். விஸ்வநாதன் அமைத்திருந்தார். பாடல்களை கவிஞர் கண்ணதாசன் இயற்ற இராம. கண்ணப்பன் உதவினார். இத்திரைப்படத்தை ஆர். பண்டாரிபாய், பி. எச். ராமாராவ் ஆகியோர் தயாரித்திருந்தனர்.
# அணையா விளக்கு


**அணையா விளக்கு** (*Anaiya Vilakku*) 1975 ஆம் ஆண்டு ஆகத்து மாதம் 15 ஆம் நாளன்று வெளிவந்த தமிழ்த் திரைப்படமாகும். மு. கருணாநிதி கதை, திரைக்கதை வசனம் எழுத கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் மு. க. முத்து, பத்மப்பிரியா மற்றும் பலரும் நடித்திருந்தனர். எம்.எசு. விசுவநாதன் இசையமைப்பில் கவிஞர் வாலி இத்திரைப்படத்திற்காக பாடல்களை எழுதினார்.  

## நடிகர், நடிகையர்
- மு. க. முத்து
- பத்மப்பிரியா
- ஸ்ரீகாந்த்
- எம். ஆர். ஆர். வாசு
- எஸ். ஏ. அசோகன்
# அன்பே ஆருயிரே (1975 திரைப்படம்)



**அன்பே ஆருயிரே** 1975 ஆம் ஆண்டு வெளிவந்தத் தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் விசுவநாதன் இசையமைப்பில் வெளிவந்த இத்திரைப்படத்தில் சிவாஜி கணேசன், மஞ்சுளா மற்றும் பலர் நடித்திருந்தனர். மேலும் இத்திரைப்படம் சீட்டுக் கூண்டுவில் (box-office) மிகச் சிறப்பான வெற்றியைத் தேடித்தந்தது. மேலும் இத்திரைப்படமானது 1967 ஆம் ஆண்டு அக்கினேனி நாகேஸ்வர ராவ் மற்றும் பானுமதி ஆகியோர் நடிப்பில் வெளியான **கிரகலக்சுமி** என்னும் தெலுங்குத் திரைப்படத்தின் மறுஆக்கமாகும்.
# அவளும் பெண்தானே


**அவளும் பெண் தானே** 1975 ஆம் ஆண்டு வெளிவந்த தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் முத்துராமன், சுமித்ரா மற்றும் பலரும் நடித்திருந்தனர். இது விமர்சன ரீதியான பாராட்டைப் பெற்றது. வணிக ரீதியாகவும் வெற்றி பெற்றது. இப்படத்தை ஸ்ரீ பாண்டுரங்கா புரொடகசன்ஸ் என்ற பதாகையின் கீழ், பண்டரிபாய் தயாரித்தார். மேலும் இப்படத்தில் ஆர். முத்துராமன் பாத்திரத்தக்கு தாயாகவும் அவர் நடித்தார். இந்தப் படத்தின் மூலம் நடிகையாக அறிமுகமான சுமித்ரா பாலியல் தொழிலாளி பாத்திரத்தை ஏற்று நடித்தார். மனோகர் ஒளிப்பதிவு செய்ய, எம். உமாநாத் படத்தொகுப்பு செய்தார். விக்ரம் மற்றும் வாசு படப்பிடிப்புத் தளங்களில் படப்பிடிப்பு நடந்தது.  

## இசை
இப்படத்திற்கு வி. குமார் இசையமைத்தார். பாடல் வரிகளை வாலி எழுதினார். எஸ். பி. பாலசுப்பிரமணியம், பி. சுசீலா, கே. ஜமுனா ராணி ஆகியோர் பிண்ணணிப் பாடிடார்.  

## வரவேற்பு
அவளும் பெண் தானே படம் விமர்சன ரீதியாகவும் வணிக ரீதியாகவும் வெற்றி பெற்றது.[2] முத்துராமன், சுமித்ரா, எம். ஆர். ஆர். வாசு ஆகியோரின் நடிப்பைப் பாராட்டிய கல்கியின் காந்தன், துரை எழுதிய வசனங்களுக்கு நூறு மதிப்பெண்கள் கொடுக்க வேண்டும் என்று குறிப்பிட்டார். மேலும் துணிச்சலாக புனையப்பட்ட படம் என்று கூறினார். ஏ சான்றிதழ் பெற்ற படமான இதற்கு நடிப்பு, சிறந்த இயக்கத்தின் காரணமாக ரசிகர்கள் ஏ சான்றிதழை வழங்குவார்கள் என்று முடித்தார்.
# ஆயிரத்தில் ஒருத்தி


**ஆயிரத்தில் ஒருத்தி** (*Aayirathil Oruthi*) 1975 ஆம் ஆண்டு வெளிவந்த தமிழ்த் திரைப்படமாகும். அவினாசி மணி இயக்கத்தில் வெளிவந்த இத்திரைப்படத்தில் கே. ஆர். விஜயா, சுஜாதா, கே. பாலாஜி, கமல்ஹாசன் மற்றும் பலர் நடித்திருந்தனர்.  

## நடிகர்கள்
- கே. ஆர். விஜயா - ஜானகி
- கே. பாலாஜி - கோபி
- ஸ்ரீகாந்த் - சதீஷ்
- சுஜாதா - லஷ்மி
- கமல்ஹாசன் - கமல்
- ஜெயசுதா - சுதா
- தேங்காய் சீனிவாசன் - கபாலீஸ்வரன்
- மனோரமா - சிங்காரி
- சுருளி ராஜன் - சிவகொலுந்து
- எ. சகுந்தலா
- எஸ். வி. ராமதாஸ் - பரந்தாமன் (சிறப்புத் தோற்றம் )
- சுகுமாரி - சிறை காவல் அதிகாரி (சிறப்புத் தோற்றம் )
- எஸ். ஏ. அசோகன் - (சிறப்புத் தோற்றம்)

## தயாரிப்பு
கே.ஆர்.ஜி. பிக்சர்ஸ் சார்பில் கே.ஆர்.ஜி. அவரது மனைவி சாந்தா ராஜகோபால் பெயரில் இப்படத்தை தயாரித்தார். இத்திரைப்படத்தில் இயக்குநர் அவினாசி மணியிடம் உதவி இயக்குநராக பாரதிராஜா பணியாற்றியுள்ளார். இத்திரைப்படத்திற்காக கமல்ஹாசன் ரூபாய் 17000 சம்பளமாக பெற்றார்.  

## பாடல்கள்
இத்திரைப்படத்திற்கு வி. குமார் இசையமைத்திருந்தார்.  

| **எண்.** | **பாடல்** | **பாடகர்(கள்)** | **பாடலாசிரியர்** |  |
| --- | --- | --- | --- | --- |
| 1 | "கோவில் நல்ல கோவில்" | பி. சுசீலா | கண்ணதாசன் |  |
| 2 | "நினைத்ததை முடிப்பது" | எஸ். பி. பாலசுப்பிரமணியம், எல். ஆர். ஈஸ்வரி | அவினாசி மணி | } |
# சினிமாப் பைத்தியம்


***சினிமாப் பைத்தியம்*** (*Cinema Paithiyam*) என்பது 1975 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் ஜெய்சங்கர், கமல்ஹாசன், ஜெயசித்ரா மற்றும் பலர் நடித்திருந்தனர். இது குட்டி (1971) என்ற இந்தி திரைப்படத்தின் மறு ஆக்கம் ஆகும். இப்படம் 31 சனவரி 1975 இல் வெளியாகி வணிக ரீதியாக வெற்றி பெற்றது.  

## கதை
ஜெயா (ஜெயசித்ரா) ஒரு திரைப்பட இரசிகை. திரைப்படத்தின் மீது மிகுந்த மோகம் கொண்டவள். பிரபல நடிகரான ஜெய்சங்கரின் தாவிர இரசிகை. திரையில் அவர் செய்வதை எல்லாம் உண்மை என நம்புகிறாள். அவர் பெயரை கையில் பச்சைக் குத்திக் கொள்ளுமளவுக்கு பைத்தியமாக உள்ளாள். சமூக சீர்கேட்டுக்கு திரைப்படம் ஒரு காரணம் என்று நம்புபவர் ஜெயாவின் அண்ணனான சிவலிங்கம் (மேஜர் சுந்தரராஜன்) ஒரு காவல்துறை அதிகாரியாவார். ஆனால் ஜெயாவுக்கு மிகுந்த செல்லம் கொடுத்து அண்ணி இலட்சுமி (சௌகார் ஜானகி) வளர்க்கிறார். தங்கை ஜெயாவை லட்சுமியின் தம்பி நடராஜுக்கு திருமணம் செய்விக்க சிவலிங்கம் விரும்புகிறார். ஆனால் அதற்கு ஜெயா உடன்படவில்லை. திரைப்படம் ஒரு மாயை என்பதை அவளுக்கு உணர்ந்து நிஜவாழ்கைக்கு ஜெயா எப்படித் திரும்புகிறாள் என்பதே கதை.  

## நடிகர்கள்
- ஜெய்சங்கர் - ஜெய்சங்கர்
- ஜெயசித்ரா - ஜெயா
- கமல்ஹாசன் - நடராஜ்
- மேஜர் சுந்தரராஜன் - சிவலிங்கம்
- சௌகார் ஜானகி - லஷ்மி
- சோ ராமசாமி - ரமணி
- வி. கே. ராமசாமி - சிதம்பரம்
- எஸ். வரலட்சுமி - ஆசிரியர்
- பி. ஆர். வரலட்சுமி - கமலா
- சச்சு - பாப்பா
- செந்தாமரை - செந்தாமரை
- நீலு - பாடகர்
- எஸ். என். பார்வதி - ஆசிரியர்
- டி. கே. எஸ். நடராஜன் - பூபதி

**சிறப்புத் தோற்றம் **  
- சிவாஜி கணேசன்
- ஜெ. ஜெயலலிதா
- கே. பாலாஜி
- மனோரமா
- சி.ஐ.டி சகுந்தலா
- ஏ. பீம்சிங் (இயக்குநர்)
- பி. மாதவன் (இயக்குநர்)
- சி. வி. இராசேந்திரன் (இயக்குநர்)

## பாடல்கள்
சங்கர் கணேஷ் அவர்களால் பாடல், இசை இயற்றப்பட்டது மற்றும் அனைத்து பாடல்களும் கண்ணதாசன்னால் எழுதப்பட்டது.  

| **எண்.** | **பாடல்** | **பாடகர்கள்** | **பாடலாசிரியர்** |
| --- | --- | --- | --- |
| 1 | "என் உள்ளம் அழகான" | வாணி ஜெயராம் | கண்ணதாசன் |
| 2 | "நான் அறியாத" | டி. எம். சௌந்தரராஜன் |  |
| 3 | "ஐ வில் செல் மை பியூட்டி" | எல். ஆர். ஈஸ்வரி | } |

## தயாரிப்பு
இந்தப் படத்தின் கதை ம. கோ. இராமச்சந்திரனைக் குறிப்பதாகக் கருதி, இப்படத்தை இயக்கவும், நடிக்கவும் முதலில் யாரும் முன்வரவில்லை. ஆனால் இது சொல்லவேண்டிய கதை என்று முக்தா சீனிவாசன் முன்வந்தார். இந்தப் படத்தின் உட்சபட்சக் காட்சி முடிந்ததும் தமிழ்நாடு முன்னாள் முதலமைச்சர் கா. ந. அண்ணாதுரை திரைப்படங்களின் மையக் கருத்து சமுதாய நலனுக்காக இருக்கவேண்டும் என்று அறிவுரை கூறுவதோடு படம் முடியும்.  

## வெளியீடும் வரவேற்பும்
சினிமாப் பைத்தியம் 31 சனவரி 1975 அன்று வெளியானது. கல்கியின் காந்தன் படத்தை இந்தியின் அசல் படத்துடன் ஒப்பிட்டு நேர்மறையான விமர்சனத்தைத் தந்தார். குமுதம் கமல்ஹாசன், ஜெயசித்ரா, சௌகார் ஜானகி ஆகியோரின் நடிப்பைப் பாராட்டியதுடன், அசல்படமான குட்டி இனிமையாக இருந்தது; சினிமாப் பைத்தியத்தில் அது இல்லை என்றது. ஜெயசித்ரா பின்னர் ஒரு செவ்வியில், இந்தப் படம் சென்னையில் உள்ள தேவி-ஸ்ரீதேவி வளாகத்தில் 100 நாட்கள் ஓடியது என்றும், "அந்த திரையரங்க வளாகத்தில் இவ்வளவு காலம் ஓடிய முதல் தமிழ் கருப்பு வெள்ளைப் படம் இதுதான்" என்றும் கூறினார்.
# இங்கேயும் மனிதர்கள்


**இங்கேயும் மனிதர்கள்** 1975 ஆம் ஆண்டு வெளிவந்த இந்தியத் தமிழ்த் திரைப்படமாகும். ஏ. எல். நாராயணன் இயக்கத்தில் வெளிவந்த இத்திரைப்படத்தில் மு. க. முத்து, வெண்ணிற ஆடை நிர்மலா, ஸ்ரீகாந்த் ஆகியோர் நடித்திருந்தனர்.  

## நடிகர்கள்
- மு. க. முத்து
- வெண்ணிற ஆடை நிர்மலா
- ஸ்ரீகாந்த்
- வி. எஸ். ராகவன்
- நாகேஷ்
- ஆர். எஸ். மனோகர்
- மேஜர் சுந்தர்ராஜன்
- யோகராஜ்
# இதயக்கனி


**இதயக்கனி** (*Idhayakkani*) 1975 ஆம் ஆண்டு வெளிவந்த தமிழ்த் திரைப்படமாகும்.ஏ. ஜெகந்நாதன் இயக்கத்தில் வெளிவந்த இத்திரைப்படத்தில் எம். ஜி. ஆர், ராதாசலுஜா மற்றும் பலர் நடித்திருந்தனர். ஜெகதீசன் வசனம் எழுதியுள்ளார்.  

## நடிகர்கள்
- எம். ஜி. ராமச்சந்திரன் - மோகன்
- ராதா சலுஜா- இலட்சுமி, மாலா
- இரா. சு. மனோகர் - ஆல்பர்ட்
- தேங்காய் சீனிவாசன்- இரங்கராஜன் (ஜூலி)
- சி. ஆர். பார்த்திபன் - ஆய்வாளர்
- கே. கண்ணன்- கண்ணன்
- வி. கோபாலகிருஷ்ணன்- மாதவராவ்
- எஸ். வி. ராம்தாஸ் - தாஸ், கூலிக்காரர்
- ஐசரி வேலன் - மோகனின் தனிச் செயலாளர்
- வெண்ணிற ஆடை நிர்மலா- *ஹலோ லவர்*& *தொட்ட இடம்* பாடலில் பெண் பாடகி
- பண்டரிபாய் - மோகனின் தாய்
- ராஜசுலோசனா - லில்லி
- சண்முகசுந்தரி - மோகனின் உறவினர்
- சண்முகசுந்தரம் - நாட்டாமையின் மகன்
- கரிகோல் ராஜு - பஞ்சாயத்துத் தலைவர்
- பீலி சிவம் - உணவக மேலாளர்
- உசிலைமணி - ஜோதிடர்
- என்னத்த கண்ணையா - சுற்றுலா வழிகாட்டி
- டி. கே. எஸ். நடராஜன் -  ஐயர்
- திருச்சி சௌந்தரராஜன் - சிஐடி அதிகாரி

### விருந்தினர் தோற்றங்கள்
- எஸ். வி. சுப்பையா- பொன்னுசாமி
- பி. எஸ். வீரப்பா- மாமா ஜான்
- வி. எஸ். ராகவன் - நீதிபதி
- சக்தி பிரசாத்- அணுசக்தி விஞ்ஞானி (தர்ம பிரகாஷ்)
- கமலாவாக ரத்னா- மோகனின் சத்தியா காபி எஸ்டேட் மோகன்

## தயாரிப்பு
இதயக்கனி திரைப்படத்தில் இந்தித் திரைப்பட நடிகை ராதா சலுஜா தமிழில் அறிமுகமானார்.  

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். "இன்பமே உந்தன் பேர்", மற்றும் "நீங்க நல்லா இருக்கணும்" பாடல்கள் வெற்றி பெற்றன. விஜய் ஆண்டனி *இன்பமே உந்தன் பேர்* பாடலை 2009 இல் மரியாதை திரைப்படத்தில் பயன்படுத்தியிருந்தார்.
# காரோட்டிக்கண்ணன்


**காரோட்டிக்கண்ணன்** 1975ஆம் ஆண்டு வெளிவந்த தமிழ்த் திரைப்படமாகும். பட்டு இயக்கத்தில் வெளிவந்த இத்திரைப்படத்தில் தேங்காய் ஸ்ரீநிவாசன், பத்மபிரியா மற்றும் பலரும் நடித்திருந்தனர்.  

## நடிகர்கள்
- தேங்காய் சீனிவாசன்
- பத்மபிரியா
- ஸ்ரீகாந்த்
- ஸ்ரீபிரியா
- கே. ஏ. தங்கவேலு
- எம். என். ராஜம்
- எஸ். ஏ. அசோகன்
- மனோரமா

## பாடல்கள்
இத்திரைப்படத்திற்கு வி. குமார் இசையமைத்தார்.
# மாலை சூடவா


**மாலை சூட வா** (*Maalai Sooda Vaa*) 1975 ஆம் ஆண்டு வெளிவந்த தமிழ்த் திரைப்படமாகும். சி. வி. இராசேந்திரன் இயக்கத்தில் வெளிவந்த இத்திரைப்படத்தில் கமல்ஹாசன், மஞ்சுளா மற்றும் பலர் நடித்திருந்தனர். வெண்ணிற ஆடை மூர்த்தி இப்படத்திற்கு கதை வசனம் எழுதியுள்ளார்.  
## நடிகர்கள்
- கமல்ஹாசன்
- 'குமாரி' மஞ்சுளா
- மௌலி
- மேஜர் சுந்தர்ராஜன்
- மனோரமா
- வி. கே. ராமசாமி
- வெண்ணிற ஆடை மூர்த்தி

## பாடல்கள்
இத்திரைப்படத்திற்கு விஜய பாஸ்கர் இசையமைத்திருந்தார்.  

| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | "ஆசை ஒரு மணி" | எஸ். பி. பாலசுப்பிரமணியம், வாணி ஜெயராம் | வாலி | 03:15 |
| 2 | "கடவுள் போட்ட கணக்கு" | டி. எம். சௌந்தரராஜன் | 03:07 |  |
| 3 | "பட்டுப் பூச்சிகள்" | எஸ். பி. பாலசுப்பிரமணியம், எஸ். ஜானகி | 02:51 |  |
| 4 | "யாருக்கு யார் சொந்தம்" | கே. ஜே. யேசுதாஸ் | 03:21 | } |
# மனிதனும் தெய்வமாகலாம்


**மனிதனும் தெய்வமாகலாம்** (*Manidhanum Dheivamagalam*) 1975 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், சௌகார் ஜானகி, உஷா நந்தினி மற்றும் பலர் நடித்திருந்தனர். குன்னக்குடி வைத்தியநாதன் இசையில் கண்ணதாசன் பாடல்களை எழுதியிருந்தார்.
# மயங்குகிறாள் ஒரு மாது


**மயங்குகிறாள் ஒரு மாது** (*Mayangukiral Oru Maadhu*) 1975 ஆம் ஆண்டு வெளிவந்த தமிழ்த் திரைப்படமாகும். இப்படத்திற்கான கதை பஞ்சு அருணாசலம் எழுதி, எஸ். பி. முத்துராமன் இயக்கத்தில் வெளிவந்த இத்திரைப்படத்தில் முத்துராமன், சுஜாதா மற்றும் பலர் நடித்திருந்தனர்.  

## நடிகர்கள்
- ஆர். முத்துராமன்- குமார்
- சுஜாதா- கல்பனா
- தேங்காய் சீனிவாசன்- வாசன்
- விஜயகுமார் - பாலு
- படாபட் ஜெயலட்சுமி - ரேவதி

## பாடல்கள்
இத்திரைப்படத்திற்கு விஜய பாஸ்கர் இசையமைத்தார்.  
| 1 | "சம்சாரம் என்பது வீணை" | எஸ். பி. பாலசுப்பிரமணியம் | கண்ணதாசன் | 03:15 |  |
| --- | --- | --- | --- | --- | --- |
| 2 | "ஒருபுறம் வேடன்" | வாணி ஜெயராம் | கண்ணதாசன் | 03:09 |  |
| 3 | "சுகம் ஆயிரம்" | வாணி ஜெயராம் | பஞ்சு அருணாசலம் | 04:13 |  |
| 4 | "வரவேண்டும் வாழ்க்கையில்" | கே. ஜே. யேசுதாஸ் | கண்ணதாசன் | 04:07 | } |
# மேல்நாட்டு மருமகள்


**மேல் நாட்டு மருமகள்** (*Melnaattu Marumagal*) 1975 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவகுமார், கமல்ஹாசன், ஜெயசுதா மற்றும் பலரும் நடித்திருந்தனர். இத்திரைப்படம் தெலுங்கு மொழியில் *அமெரிக்க அம்மாயி* எனும் பெயரில் மீண்டும் எடுக்கப்பட்டது.  

## நடிகர்கள்
- சிவகுமார் - மோகன்
- கமல்ஹாசன் - ராஜா
- 'குமாரி' லாரன்ஸ் பொர்டலெ (Laurance Pourtale) - மீரா
- ஜெயசுதா - சுதா
- ஜூனியர் பாலையா - வாலு
- எஸ். வி. ராமதாஸ்
- காந்திமதி - பங்கஜம்
- பூர்ணம் விஸ்வநாதன் - பழனிவேல்
- வி. கோபாலகிருஷ்ணன்
- உஷா உதூப்
- வாணி கணபதி
- சோ ராமசாமி (சிறப்புத் தோற்றம் )
- மனோரமா (சிறப்புத் தோற்றம் )

## தயாரிப்பு
ஜூனியர் பாலையா இத்திரைப்படம் மூலம் திரைப்பட துறையில் அறிமுகமானார். பாடகர் உஷா உதூப் தமிழில் முதன்முறையாக இப்படத்தில் ஒரு பாடல் பாடியதோடு அப்பாடலுக்கு திரையிலும் நடித்துள்ளார். நடிகர் கமல்ஹாசன் மற்றும் வாணி கணபதி இணைந்து நடித்த ஒரே படமாகும், பின்னாளில் அவர்கள் திருமணம் செய்து கொண்டனர்.  

## பாடல்கள்
குன்னக்குடி வைத்தியநாதன் படத்திற்கு இசையமைத்திருந்தார். 'பூவை செங்குட்டுவன்', 'உளுந்தூர்ப்பேட்டை சண்முகம்' , 'நெல்லை அருள்மணி', 'திருச்சி பரதன்', கீதா பிரியன், குயிலி ஆகியோர் பாடல்களை எழுதியுள்ளனர்.  

| **எண்.** | **பாடல்** | **பாடகர்(கள்)** |  |
| --- | --- | --- | --- |
| 1 | "கௌ வொண்டர்புல்" (How wonderful) | எஸ். பி. பாலசுப்பிரமணியம், வாணி ஜெயராம் |  |
| 2 | "கலைமகள் கை" | வாணி ஜெயராம், டி.கே. கலா |  |
| 3 | "லவ் இஸ் எ பியூட்டிபுல்" (Love is a beautiful) | உஷா உதூப் |  |
| 4 | "முத்தமிழில் பாட" | வாணி ஜெயராம் |  |
| 5 | "பல்லாண்டு பல்லாண்டு" | வாணி ஜெயராம், டி.கே. கலா |  |
| 6 | "சுகம் தரும்" | ராஜேஷ், மனோகரி | } |
# நாளை நமதே


**நாளை நமதே** (*Naalai Namadhe*) என்பது 1975 இல் வெளிவந்த இந்தியத் தமிழ்த் திரைப்படமாகும். கே. எஸ். சேதுமாதவன் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலர் நடித்திருந்தனர்.  

## கதை
சகோதரர்களான சங்கர், விஜய் குமார், ராதன் ஆகியோர் இளம் வயதில் பிரிந்து விடுகின்றனர். தாங்கள் பெரியவர்களாக ஆனபிறகு தங்கள் குடும்ப பாடல் மூலம் ஒன்று சேர்கின்றனர். பின்னர் தங்கள் பெற்றோரைக் கொன்ற கொலையாளியான இரஞ்சித்தை பழிவாங்குகின்றனர்.  

## நடிகர்கள்
- சங்கராகவும், விஜயாகவும் எம். ஜி. இராமச்சந்திரன்
- விஜயின் காதலி இராணியாக இலதா
- இராஜனாக சந்திரமோகன்
- லீலாவாக வெண்ணிற ஆடை நிர்மலா
- இரஞ்சித்தாக எம். என். நம்பியார்
- ரங்கோ என்ற ரதவண்டுவாக நாகேஷ்
- இராணியின் தந்தை தேவதாசாக எம். ஜி. சக்ரபாணி (விருந்தினர் தோற்றம்)
- 3 மகன்களின் தந்தை இரவியாக எம். ஜி. சோமன் (விருந்தினர் தோறறம்)
- 3 மகன்களின் தாய் கமலாவாக ராஜஸ்ரீ (விருந்தினர் தோற்றம்)
- விஜயின் வளர்ப்புத் தந்தையான மேலாளர் சர்மாவாக வி. எஸ். ராகவன்
- ராஜூவாக எஸ். வி. இராமதாஸ்
- கே கண்ணன் - மதன், மார்டின்
- லீலாவின் தந்தை இராபர்ட்டாக வி. கோபாலகிருஷ்ணன்
- குடிப்பகத்து தொழிலாளியாக கரிகோல் ராஜு
- போலி மருத்துவராக பீலி சிவம்
- மார்வாடியாக டி. கே. எஸ். நடராஜன்
- இளம் விஜயாக பப்லு பிரித்திவிராஜ்

## தயாரிப்பு
நாளை நமதே என்பது இந்தித் திரைப்படமான யாதோன் கி பாரத்தின் (1973) திரைப்படத்தின் மறு ஆக்கம் ஆகும். முதலில் தர்மேந்திரா, விஜய் அரோரா ஆகியோரால் சித்தரிக்கப்பட்ட பாத்திரங்களை எம். ஜி. இராமச்சந்திரன், இரட்டை வேடத்தில் மீண்டும் நடித்தார். இராமச்சந்திரனும் கே எஸ் சேதுமாதவனும் படத்திற்கு என்ன தலைப்பு வைப்பது என்று விவாதித்துக் கொண்டிருந்தபோது, அவர்களுடைய ஒரு பத்திரிக்கையாளர் நண்பர் நாளை நமதே என்று பரிந்துரைத்தார். அந்த தலைப்பே இறுதி செய்யப்பட்டது.  

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார்.அனைத்துப் பாடல்களையும் கவிஞர் வாலி இயற்றினார்.  

| 1 | "நாளை நமதே" (அன்பு மலர்களே) | பி. சுசீலா, எல். ஆர். அஞ்சலி, சோபா & சசிரேகா | வாலி | 05:12 |
| --- | --- | --- | --- | --- |
| 2 | "நாளை நமதே" (சிறிய பாடல்) | எஸ். பி. பாலசுப்பிரமணியம் | 01:37 |  |
| 3 | "நானொரு மேடைப் பாடகன்" | டி. எம். சௌந்தரராஜன், எஸ். பி. பாலசுப்பிரமணியம் & எல். ஆர். ஈஸ்வரி | 06:06 |  |
| 4 | "நீல நயனங்களில்" | கே. ஜே. யேசுதாஸ் & பி. சுசீலா | 05:48 |  |
| 5 | "என்னை விட்டால்" | கே. ஜே. யேசுதாஸ் | 04:18 |  |
| 6 | "காதல் என்பது" | கே. ஜே. யேசுதாஸ் & பி. சுசீலா | 05:12 |  |
| 7 | "என் இடையிலும்" (Love Is A Game) | எஸ். பி. பாலசுப்பிரமணியம், எல். ஆர். ஈஸ்வரி & சாய்பாபா | 04:40 |  |
| 8 | "நாளை நமதே" (அன்பு மலர்களே) | டி. எம். சௌந்தரராஜன் & எஸ். பி. பாலசுப்பிரமணியம் | 04:58 |  |
| 9 | "நாளை நமதே" (அன்பு மலர்களே) | பி. சுசீலா, எல். ஆர். அஞ்சலி, சோபா & சசிரேகா | 05:12 | } |
# நினைத்ததை முடிப்பவன்


**நினைத்ததை முடிப்பவன்** 1975 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், மஞ்சுளா லதா, சாரதா, எம். என். நம்பியார், எஸ். ஏ. அசோகன், தேங்காய் சீனிவாசன் மற்றும் பலரும் நடித்திருந்தனர்.இதில் காந்திமதி எம்.ஜியாருக்கு அம்மாவாக நடித்திருந்தார்.  

எம்,ஜியார் இரட்டை வேடங்களில் நடித்திருக்கும் இத்திரைப்படத்தில் வில்லன் நடிகர்கள் எல்லோரும் நல்லவர்கள். ஏனென்றால் இதில் எம்ஜியாரே வில்லனாகவும் நடித்திருந்தார்.  

சாரதா இதில் கால் ஊனமுற்ற தங்கையாக நடித்திருந்தார்.  
ஆயிரத்தில் ஒருவன் திரைப்படத்திற்கு வசனம் எழுதிய ஆர் கே சண்முகம் அவர்கள் இத் திரைப்படத்திற்கு வசனம் எழுதியிருந்தார்.
# பட்டாம்பூச்சி (திரைப்படம்)


***பட்டாம்பூச்சி*** (*Pattampoochi*) 1975 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். பிரகாசம் இயக்கத்தில் வெளிவந்த இத்திரைப்படத்தில் கமல்ஹாசன், ஜெயசித்ரா மற்றும் பலர் நடித்திருந்தனர். இந்த திரைப்படம் தெலுங்கு மொழியில் *பிரேம லீலலு* எனும் பெயரில் மொழி மாற்றம் செய்யப்பட்டு 1976 திசம்பர் 11 அன்று ஆந்திரா மாநிலத்தில் வெளியானது.  

## நடிகர்கள்
- கமல்ஹாசன் - 'சண்டியர்' சிவா
- ஜெயசித்ரா - மீனா
- நாகேஷ் - வடிவேலு
- வி. கே. ராமசாமி - வேதாசலம்
- மனோரமா - குமாரி (சிறப்புத் தோற்றம் )
- செந்தாமரை - பாஸ்யம்
- பி. ஆர். வரலட்சுமி
- சண்முகசுந்தரம்
- ரத்னகுமார்
- எஸ். எஸ். சௌந்தர்

## தயாரிப்பு
குழந்தை நட்சத்திரமாக நடித்து பல படங்களில் துணை கதாபாத்திரத்தில் நடித்த கமல்ஹாசன் 1974 ஆம் ஆண்டில் 'கன்னியாகுமரி' என்ற மலையாள படத்தில் கதாநாயகனாக அறிமுகமானார். தமிழில் ஆர். சி. சக்தி இயக்கத்தில் 'உணர்ச்சிகள்' படத்தில் முதன்மை கதாநாயகனாக ஒப்பந்தமானார். இந்தியத் திரைப்படத் தணிக்கை குழு பிரச்சனையால் அப்படம் வெளியாக தாமதமானது. இதனால், ஏ. எஸ். பிரகாசம் இயக்கத்தில் 1975 பிப்ரவரி 21ல் வெளியான 'பட்டாம்பூச்சி' தான் கதாநாயகனாக வெளிவந்த கமலின் முதல் தமிழ் படம் என அறியப்படுகிறது.  

## பாடல்கள்
பி. ஸ்ரீநிவாசன் அவர்களால் பாடல் இசை இயற்றப்பட்டது.  

| **எண்.** | **பாடல்** | **பாடகர்கள்** | **பாடலாசிரியர்** |  |
| --- | --- | --- | --- | --- |
| 1 | "எத்தனை மலர்கள்" | டி. எம். சௌந்தரராஜன், எஸ். ஜானகி | கண்ணதாசன் |  |
| 2 | "கனியும் கிளியும்" | டி. எம். சௌந்தரராஜன், பி. சுசீலா | புலமைப்பித்தன் |  |
| 3 | "மதன காமராஜா" | பி. சுசீலா |  |  |
| 4 | "பசி எடுக்கும் நேரம்" | எஸ். பி. பாலசுப்பிரமணியம், எஸ். ஜானகி |  |  |
| 5 | "சக்கரை பந்தலில்" | டி. எம். சௌந்தரராஜன், பி. சுசீலா | கண்ணதாசன் | } |
# பட்டிக்காட்டு ராஜா (திரைப்படம்)



**பட்டிக்காட்டு ராஜா** (*Pattikkaattu Raja*) 1975 ஆம் ஆண்டு வெளிவந்த தமிழ்த் திரைப்படமாகும். கே. சண்முகம் இயக்கத்தில் வெளிவந்த இத்திரைப்படத்தில் சிவகுமார், கமல்ஹாசன், ஜெயசுதா மற்றும் பலர் நடித்திருந்தனர்.  

## நடிகர்கள்
- சிவகுமார் - அண்ணாசாமி / ராஜா
- ஜெயசுதா - உஷா
- கமல்ஹாசன் - மகேஷ்
- படாபட் ஜெயலட்சுமி - சரசு
- ஸ்ரீபிரியா - மீனு
- தேங்காய் சீனிவாசன் - மேகநாதன்
- மனோரமா - அலமேலு
- எஸ். என். லட்சுமி - தங்கம்
- எஸ். ஏ. அசோகன் - டைகர்
- பண்டரிபாய் - மரியா (சிறப்பு தோற்றம்)
- டி. கே. பகவதி

## பாடல்கள்
சங்கர் கணேஷ் அவர்களால் பாடல் இசை இயற்றப்பட்டது. எஸ். பி. பாலசுப்பிரமணியம் பாடிய "உன்னை நான் பார்த்தது வெண்ணிலா மேடையில்" எனும் பாடல் பெரும் வரவேற்பைப் பெற்றது.  

| **எண்.** | **பாடல்** | **பாடகர்(கள்)** | **பாடலாசிரியர்** |
| --- | --- | --- | --- |
| 1 | "கட்டுக்கடி சின்னக்குட்டி" | டி. எம். சௌந்தரராஜன், எல். ஆர். ஈஸ்வரி | வாலி |
| 2 | "என்னோடு வந்தான்" | எஸ். பி. பாலசுப்பிரமணியம், வாணி ஜெயராம் |  |
| 3 | "உன்னை நான் பார்த்தது" | எஸ். பி. பாலசுப்பிரமணியம் |  |
| 4 | "கண்ணன் யாரடி" | பி. சுசீலா |  |
| 5 | "கொஞ்சும் கிளி வந்தது" | பி. சுசீலா |  |
# பிஞ்சு மனம்


**பிஞ்சு மனம்** (*Pinju Manam*) 1975 ஆம் ஆண்டு வெளிவந்த தமிழ்த் திரைப்படமாகும். ஏ. கே. சுப்பிரமணியன் இயக்கத்தில் வெளிவந்த இத்திரைப்படத்தில் ஜெய்சங்கர் , ஸ்ரீகாந்த், டி. கே. பகவதி, தேங்காய் சீனிவாசன், சுருளி ராஜன், லட்சுமி, ஜெயசித்ரா, காந்திமதி, ஜெய்குமாரி மற்றும் பலர் நடித்திருந்தனர்.  

## பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, ஆலங்குடி சோமு, பூவை செங்குட்டுவன் ஆகியோர் எழுதியிருந்தனர்.
# பிரியாவிடை


**பிரியா விடை** (Piriya Vidai) 1975 ஆம் ஆண்டு ஆகத்து மாதம் 15 ஆம் தேதியன்று வெளிவந்த இந்தியத் தமிழ்த் திரைப்படமாகும். எல்.வி. பிரசாத்து தயாரிப்பில் ஸ்ரீகாந்த் இயக்கத்தில் வெளிவந்த இத்திரைப்படத்தில் முத்துராமன், பிரமிளா மற்றும் பலர் நடித்திருந்தனர்.  

## பாடல்கள்
இத்திரைப்படத்திற்கு ஜி. கே. வெங்கடேஷ் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
# புதுவெள்ளம்


**புதுவெள்ளம்** 1975 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவகுமார், மஞ்சுளா மற்றும் பலர் நடித்திருந்தனர்.  

## நடிகர்கள்
- சிவகுமார்
- மஞ்சுளா
- எம். ஆர். ஆர். வாசு
- மனோரமா
- சுருளி ராஜன்

## பாடல்கள்
இத்திரைப்படத்திற்கு எம். பி. சீனிவாசன் இசையமைத்திருந்தார். உதவி இசையமைப்பாளராக வி. எஸ். நரசிம்மன் பணியாற்றினார். பாடல் வரிகளைக் கவிஞர் வாலி எழுதியிருந்தார்.
# தங்கத்திலே வைரம்


**தங்கத்திலே வைரம்** 1975 ஆம் ஆண்டு வெளிவந்த தமிழ்த் திரைப்படமாகும். சொர்ணம் இயக்கத்தில் வெளிவந்த இத்திரைப்படத்தில் சிவகுமார், கமல்ஹாசன், ஜெயசித்ரா, ஸ்ரீபிரியா மற்றும் பலர் நடித்திருந்தனர்.  

## நடிகர்கள்
- சிவகுமார் - ரவி
- கமல்ஹாசன் - குமார்
- ஜெயசித்ரா
- ஸ்ரீபிரியா
- வி. கே. ராமசாமி
- தேங்காய் சீனிவாசன்
- மனோரமா
- மைதிலி
- வெண்ணிற ஆடை மூர்த்தி
- புஷ்பா
- சாந்தி

## பாடல்கள்
இப்படத்திற்கு சங்கர் கணேஷ் இசையமைத்திருந்தனர்.  

| # | பாடல் | பாடகர்(கள்) |  |
| --- | --- | --- | --- |
| 1 | "என் காதலி" | எஸ். பி. பாலசுப்பிரமணியம், கே. ஜே. யேசுதாஸ் |  |
| 2 | "புத்திசாலிகள் காதலித்தார்கள்" | எல். ஆர். அஞ்சலி, டி. எம். சௌந்தரராஜன் |  |
| 3 | "அந்தப்பக்கம்" | எல். ஆர். அஞ்சலி, டி. கமலா |  |
| 4 | "பெண்களுக்கென்று" | எஸ். பி. பாலசுப்பிரமணியம் | } |